laion/Wikipedia-Exotic huggingface dataset:
יאבוקה

יָאבּוּקָה (בסרבית קירילית: Јабука, בסרבית בכתב לטיני: Jabuka) הוא כפר בסרביה השוכן לגדות הנהר טאמיש, במחוז באנאט הדרומי אשר בפרובינציית וויבודינה. בתקופת מלחמת העולם השנייה שכן במקום גיא הריגה בו נרצחו ונקברו אלפי יהודים ממחנה הריכוז טופובסקה שופה, ומיהודי הבאנאט הסרבי ובכלל זה מהעיר פנצ'בו הסמוכה לכפר. העדות הראשונה בכתובים ליישוב במקום היא מ-1385 עת נשלט האזור על ידי ממלכת הונגריה. הכפר הוקם לגדות הנהר טאמיש על ידי דייגים. במאה ה-17 הגיעו לאזור מתיישבים סרבים אשר שינו בהדרגה את המאזן הדמוגרפי. בהמשך, נשלט האזור על ידי האימפריה האוסטרו-הונגרית ולאחר מלחמת העולם הראשונה על ידי ממלכת הסרבים, הקרואטים והסלובנים אשר שינתה בהמשך את שמה לממלכת יוגוסלביה. במהלך מלחמת העולם השנייה, ב-6 באפריל 1941 פלשה גרמניה הנאצית ליוגוסלביה והכניעה את צבאה תוך ימים אחדים. יוגוסלביה חולקה בין מדינות הציר ואזור יאבוקה נותר בשליטה גרמנית. לאחר המלחמה נכלל האזור בשטח הרפובליקה הפדרלית הסוציאליסטית של יוגוסלביה ולאחר פירוק יוגוסלביה, בשטחי סרביה. באוגוסט 1941 הוקם מחנה הריכוז טופובסקה שופה ובו נכלאו הגברים מקרב יהדות בלגרד. בין ה-9 ל-11 באוקטובר הוצאו להורג 2,000 יהודים מקרב עצורי טופובסקה שופה וקלאדובו-שאבאץ, ו-200 בני רומה, חלקם בשטחי יאיינצי, באתר סטראטישטה הסמוך ליאבוקה ובקומודראז', זאת בעקבות התקפה של כוחות הפרטיזנים של טיטו בה נהרגו ונפצעו חיילים גרמנים. עוד נרצחו במקום על ידי פולקסדויטשה, יהודים מהבאנאט הסרבי ובלל זה הרוב המוחלט של יהודי פנצ'בו. קיימות גם עדויות על קבורת נשים וילדים מסיימישטה במקום, אך מרבית החוקרים סוברים שהרוב המוחלט של נרצחי סיימישטה נקברו ביאיינצי. בין אפריל ליוני 1944 הוצאו גוויות הנרצחים והנקברים ביאבוקה ונשרפו על ידי הגרמנים. האפר הושלך לנהר הסמוך, וזאת במטרה לטשטש ראיות. ב-1980 הוקם במקום אתר הנצחה לנספים. מדיה וקבצים בנושא יאבוקה בוויקישיתוף מחנות ההשמדה ביוגוסלאוויה המבותרת תחת השלטון הנאצי והפאשיסטי, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמ' 315. יאבוקה - תקציר היסטורי, באתר הרשות המקומית פנצ'בו (בסרבית). מנחם שלח (עורך), תולדות השואה - יוגוסלביה, הוצאת יד ושם, ירושלים, 1990, עמודים 108, 127. ג'ני לבל, עד הפתרון הסופי, היהודים בבלגראד 1541–1942, הוצאת הקיבוץ המאוחד, 2006, עמודים 328-307.
1900 במוזיקה

ערך מורחב – 1900 22 בפברואר – הכנר ז'אק טיבו יחד עם המלחין ג'ורג'ה אנסקו ליד הפסנתר מנגן בהופעת בכורה בפריז של הסונטה לכינור מס' 2, בסדרת קונצרטים של תזמורת קולון. אפריל – מרי גארדן מופיעה בהופעה פומבית ראשונה בתפקיד הראשי באופרה "לואיז" מאת גוסטב שרפנטייה 2 ביולי – בכורה לפואמה "פינלנדיה" מאת ז'אן סיבליוס עם הפילהרמונית של הלסינקי בניצוחו של רוברט קז'אנוס 3 באוקטובר – בכורה לביצוע היצירה "חלום גרונטיוס" מאת אדוארד אלגר בברמינגהאם נוסדה תזמורת פילדלפיה "מעוף הדבורה" מאת ניקולאי רימסקי-קורסקוב "כניסת הגלדיאטורים" מאת יוליוס פוצ'יק "Hail To The Spirit Of Liberty" מילים ולחן ג'ון פיליפ סוזה "Hunky Dory" מילים אייב הולצמן "I Won't Be an Actor No More" מילים ולחן ג'ורג' מ. קוהאן "I'll Overcome Some Day" מילים ולחן צ'ארלס אלברט טינדלי אדוארד אלגר – "חלום גרונטיוס" ג'ורג'ה אנסקו Impromptu לפסנתר Die nächtliche Herschau לבריטון מקהלה ותזמורת Octet for Strings in C major, Op. 7 Plugar למקהלה מעורבת ריינהולד גליאר – סימפוניה מס' 1 במי במול מז'ור אופוס 8 ריכרד שטראוס – חמישים שירים לקול ופסנתר, אופוס 48 יוזף סוק – קטעים לכינור ופסנתר גוסטב שרפנטייה – "לואיז", בכורה בפריז, 2 בפברואר צזאר קואי – "Feast in Time of Plague" גבריאל פורה – "Prométhée" מיכאיל איפוליטוב-איבנוב – "אסיה" רוג'רו ליאונקוואלו – "זאזא" ג'אקומו פוצ'יני – "טוסקה", בכורה ברומא, 14 בינואר ניקולאי רימסקי-קורסקוב – "אגדת צאר סאלטן" אלכסנדר זמלינסקי – "Es war einmal" 13 בינואר – יאסוג'י קיוסה, מלחין יפני (נפטר ב-1981) 2 במרץ – קורט וייל, מלחין גרמני (נפטר ב-1950) 23 באוגוסט – ארנסט קרנק, מלחין (נפטר ב-1991) 3 בספטמבר – אדוארד ון ביינום, מנצח הולנדי (נפטר ב-1959) 14 בנובמבר – אהרן קופלנד, מלחין (נפטר ב-1990) 14 בדצמבר – חואן ד'אריינסו, מוזיקאי ארגנטינאי (נפטר ב-1976) 22 בדצמבר – אלן בוש, פסנתרן מלחין ומנצח בריטי (נפטר ב-1995) 28 במאי – ג'ורג' גרוב, העורך המייסד של מילון גרוב למוזיקה ומוזיקאים 22 בנובמבר – סר ארתור סאליבן, מלחין 8 בדצמבר – הנרי ראסל, פסנתר זמר בריטון ומלחין מדיה וקבצים בנושא 1900 במוזיקה בוויקישיתוף Alfred Hoffman and Adrian Rațiu, "Succese ale simfonistului (1900–1906)", in George Enescu: Monografie, 2 vols., edited by Mircea Voicana, 237–329 (Bucharest: Editura Academiei Republicii Socialiste România, 1971), citation on p. 245.
באפיה

באפיה (בצרפתית: Bafia) היא עיר שנמצאת באזור המרכז שבקמרון. באפיה ממוקמת כ-92 ק"מ מיאונדה, בירת המדינה ובירת האזור. בנוסף, באפיה ממוקמת על גדות הנהר מבם (אנ'). הטמפרטורה הממוצעת היא 21 מעלות צלזיוס. החודש הכי חם הוא פברואר (24 מעלות צלזיוס). החודש הכי קר הוא יולי (20 מעלות צלזיוס). כמות המשקעים הממוצעת היא 1,507 מילימטרים בשנה. חודש אוקטובר הוא החודש שיש בו הכי הרבה גשם (296 מ"מ גשם), וחודש ינואר הוא החודש שיש בו הכי פחות גשם (3 מ"מ גשם). באפיה ממוקמת ליד הכביש הלאומי N4 והכביש האזורי P10. צרפת טאן (אנ'), צרפת Benjamin Bidjoh et Lisette Tchomgui, « Marché de Bafia », in Rapport monographique de douze marchés prioritaires du PNDRT Antenne régionale d'Ebolowa, octobre 2006, p. 9-12 Dictionnaire des villages du Mbam, ORSTOM, Yaoundé, mai 1966, 62 p., lire en ligne מדיה וקבצים בנושא באפיה בוויקישיתוף אתר האינטרנט הרשמי של באפיה GeoNames.org, www.geonames.org "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים בקמרון. אתם מוזמנים לתרום לוויקיפדיה ולהרחיב אותו.
...Qué Hago Aquí?

...Qué Hago Aquí? (באנגלית: What am I doing here?; בעברית: מה אני עושה פה?) הוא אלבום הבכורה של הזמרת-יוצרת המקסיקנית גלוריה טרווי. האלבום יצא לאור באוגוסט 1989 על ידי חברת התקליטים סוני מיוזיק לטין. הוא הופק על ידי סרחיו אנדרדה, שעבד עם טרווי על שירים שונים במהלך הקריירה שלה. באלבום נכללת הגרסה המחודשת שהקליטה טרווי לשיר "(I Can't Get No) Satisfaction" של הרולינג סטונז. האלבום הופק על ידי סרחיו אנדרדה שהמשיך לעבוד עם טרווי על מחצית משאר האלבומים שהוציאה. כמו כן, יצא האלבום בפורמט של תקליט ויניל ברחבי העולם במטרה לעזור בקידום המסחרי שלו. בסך הכול, נמכר בכל רחבי העולם בלמעלה מ-2,000,000 עותקים, מה שהופך אותו לאחד מאלבומי הבכורה הלטיניים הנמכרים בהיסטוריה. בין היתר, יצא השיר "¿Qué Hago Aquí?" כסינגל הראשון מתוך האלבום, וכשיר הנושא מתוכו. מידע על האלבום ...Qué Hago Aquí? באתר MusicBrainz האלבום ...Qué Hago Aquí? באתר Discogs Gloria Trevi - ...Qué Hago Aquí?, Discogs (באנגלית) ...Qué Hago Aquí? by Gloria Trevi (באנגלית אמריקאית), 1989-01-01, נבדק ב-2022-04-23 ::: Gloria Trevi Página Oficial :::, web.archive.org, ‏2008-07-19
The Times They Are a-Changin' (שיר)

"The Times They Are a-Changin'" (בעברית: "הזמנים, הם משתנים") הוא שיר מחאה שנכתב על ידי בוב דילן, ויצא גם כסינגל באלבום בעל אותו השם שיצא ב-1964. דילן כתב את השיר כניסיון מכוון ליצור המנון שינוי לאותה תקופה, שהושפע מבלדות איריות וסקוטיות. השיר יצא לאור כסינגל בבריטניה בשנת 1965, והגיע למקום ה-9 במצעד הסינגלים הבריטי. השיר לא יצא כסינגל בארצות הברית. בשנת 2019 הוא הוסמך ככסף על ידי BPI. השיר הגיע למקום התשיעי במצעד הסינגלים הבריטי. כמו כן, בשנת 2004 נכלל השיר במקום ה-59 ברשימת 500 השירים הגדולים בכל הזמנים של המגזין רולינג סטון. לאורך השנים ביצעו אמנים בינלאומיים בולטים רבים גרסאות כיסוי לשיר, בהם נינה סימון, הבירדס, The Seekers, פיטר, פול ומרי, סיימון וגרפונקל, הביץ' בויז, ג'ואן באאז, ההוליס, אדי ודר, בריאן פרי, פיל קולינס, בילי ג'ואל, ברוס ספרינגסטין, ברל אייבס. אמנית ישראלית בולטת שביצעה גרסת כיסוי לשיר הייתה נטע ברזילי. 1964 – The Times They Are a-Changin' 1967 – Bob Dylan's Greatest Hits 1978 – Masterpieces 1979 – At Budokan 1985 – Biograph 1991 – The Bootleg Series Volumes 1-3 (Rare & Unreleased) 1961-1991 1993 – The 30th Anniversary Concert Celebration 1995 – MTV Unplugged 2000 – The Essential Bob Dylan 2005 – Live at Carnegie Hall 1963 2007 – Dylan מידע על היצירה "The Times They Are a-Changin'" באתר מיוזיק בריינז גרסאות נוספות ל"The Times They Are a-Changin'" באתר SecondHandSongs BOB DYLAN, Official Charts, ‏1965-03-31 (באנגלית) John Nogowski, Bob Dylan: A Descriptive, Critical Discography and Filmography, 1961-2007, 2d ed., McFarland, Incorporated, Publishers, 2008, עמ' 21, ISBN 978-0-7864-3518-0. (באנגלית) Guns N' Roses, Knockin' On Heaven's Door, Single, BPI (באנגלית) דירוג השירים מכל הזמנים של רולינג סטון, 2004 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
Tu Ángel de la Guarda

Tu Ángel de la Guarda (באנגלית: Your Guardian Angel, ובעברית: המלאך השומר שלך) הוא אלבום האולפן השני של הזמרת-יוצרת המקסיקנית גלוריה טרווי. האלבום יצא לאור ב-29 במאי 1991, על ידי חברת התקליטים אריולה רקורדס. בדומה לאלבום הקודם של טרווי, הוא הופק על ידי סרחיו אנדרדה. מתוך האלבום יצאו ארבעת הסינגלים; "Pelo Suelto",‏ "Tu Ángel de la Guarda",‏ "Agárrate" ו-"Hoy me Iré de Casa". האלבום הופק על ידי סרחיו אנדרדה שעבד עם טרווי עוד מצאת אלבום הבכורה שלה ...Qué Hago Aquí? בשנת 1989. כמו כן, יצא האלבום בפורמט של תקליט ויניל ותקליטור במטרה לעזור בקידום המסחרי שלו. בסך הכול, נמכר במקסיקו בלמעלה מ-2,800,000, מה שהופך אותו לאחד מעשרת האלבומים הנמכרים ביותר במדינה. השיר "Tu Ángel de la Guarda", יצא כסינגל השני מתוך האלבום וכשיר הנושא ממנו. מידע על האלבום Tu Ángel de la Guarda באתר MusicBrainz האלבום Tu Ángel de la Guarda באתר Discogs האלבום Tu Ángel de la Guarda באתר Discogs Tu Ángel de la Guarda by Gloria Trevi (באנגלית אמריקאית), 1991-07-23, נבדק ב-2022-04-23 Gloria Trevi - Tu Angel de la Guarda, Discogs (באנגלית) Gloria Trevi - Tu Angel de la Guarda, Discogs (באנגלית) Gloria Trevi - Tu Ángel De La Guarda, Discogs (באנגלית) 10 discos más vendidos de la historia de México | Telemundo, web.archive.org, ‏2015-08-22
קומודראז'

קוּמוֹדְרָאז' (בסרבית קירילית: Кумодраж, בסרבית בכתב לטיני: Kumodraž) היא שכונת מגורים ברובע "ווֹזְ'דוֹבָאץ" של בלגרד בירת סרביה. בתקופת מלחמת העולם השנייה שכן במקום הכפר קומודראז' שגבל ביאיינצי. בסמוך לקומודראז' ממוקם היה גיא הריגה בו נרצחו ונקברו מאות יהודים ממחנות הריכוז: טופובסקה שופה וכן מקרב עצורי קלאדובו שאבאץ. במקום שכן כפר חקלאי המאוזכר לראשונה בכתובים בתעודות עות'מאניות מ-1528. שמו המקורי של הכפר היה קוּמָאנוֹבוֹ. לאחר מלחמת העולם השנייה חל גידול מואץ בשטחה של בלגרד ובראשית המאה ה-21 נכללת קומודראז' בשטחה המוניציפלי, וממוקמת בפרווריה. קומודראז' נחלקת לאזור הישן המאופיין בבנייה צמודת קרקע והאזור החדש בו הוקמו בנייני מגורים רבי קומות. באוגוסט 1941 הוקם מחנה הריכוז טופובסקה שופה ובו נכלאו הגברים מקרב יהדות בלגרד. בין ה-9 ל-11 באוקטובר 1941 הוצאו להורג 2,000 יהודים מקרב עצורי טופובסקה שופה וקלאדובו-שאבאץ, ו-200 בני רומה, בשטחי יאיינצי, יאבוקה וקומודראז', זאת בעקבות התקפה של כוחות הפרטיזנים של טיטו בה נהרגו ונפצעו חיילים גרמנים. ג'ני לבל, עד הפתרון הסופי, היהודים בבלגראד 1541–1942, הוצאת הקיבוץ המאוחד, 2006, עמודים 328-307.
שצף גלים

במכניקת הזורמים, שצף גלים (באנגלית: Swash) הוא שכבה טורבולנטית של מים ששוטפת את החוף אחרי שגל מים מגיע נשבר. פעולת שצף הגלים מניעה משקעים חופיים במעלה ובמורד החוף, ולכן היא חשובה בתחלופת משקעי החוף. סקלת הזמן של שצף יחיד נעה בטווח שבין מספר שניות לדקות אחדות, כאשר סוג החוף מכתיב את משך הזמן. שצפים ארוכים יותר בדרך כלל מופיעים על חופים שטוחים יותר. תנועת השצף משחקת תפקיד מרכזי בהיווצרותם של המאפיינים המורפולוגיים של החוף והשינויים החלים בהם באזור השצף (Swash zone), אשר מהווה המשך ישיר לאזור הגלישה (Surf zone). ההתנהגות ההידרודינמית של המים באזור השצף שונה במהותה מהתנהגות הגלים שנעים באוקיינוס הפתוח. בעוד גלי מים בעומק הים הם בעיקרם גלי תנודה (פרודות המים נעות בתנועה מסלולית; האנרגיה מועברת ולא המים), לאחר שגלים אלו נשברים (עם הגיעם לחוף) הם יוצרים סוג חדש של גלים המכונים "גלי העתקה" (waves of translation): אלו הן פסגות גליות קטנות המתקדמות על פני זרם מים ששוטף את החוף. עיקרה של תנועת השצף הוא תנועה קווית ומעט מתוכה הוא תנועה גלית (המגולמת בגלים הקטנים). ישנה זיקה אינטימית בין התנהגות המים באזור השצף לזו שבזנק הידראולי נע, במובן שאלו נחשולים קטנים שמציפים את החוף. בחופים מסוימים שצף הגלים כלל אינו מובחן, בעוד בחופים אחרים אזור השצף מהווה חלק ניכר ממורד החוף. סוג השצף השלט תלוי בתנאי הים (גובה וזמן המחזור של הגלים) ומורפולוגיית החוף באופן שבא לידי ביטוי בפרמטר חסר המדדים הבא: ϵ b = 4 π 2 H b 2 g T 2 tan 2 ⁡ β , {\displaystyle \epsilon b={\frac {4\pi ^{2}Hb}{2gT^{2}\tan ^{2}\beta }},} , כאשר Hb הוא גובה המשברים, g היא תאוצת הכבידה, T הוא זמן המחזור של הגל הפוגע ו-tan β הוא שיפוע החוף. ערכים εb > 20 מעידים על תנאים דיסיפיטיביים (שחיקה של אנרגיית הגל) והשצף בתנאים אלו ייראה כמו גלים עומדים ארוכים. מקרה הקיצון השני, שמתאימים לו ערכים εb < 2.5, מעיד על מצבים רפלקטיביים (החזרתיים) בהם חלק ניכר מהאנרגיה של הגלים מוחזר מן החוף וחלק קטן יותר נשחק, כך שרק מעט מתנועת השצף יהיה מובחן. ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
בריאן פרי

בריאן פרי (באנגלית: Bryan Ferry; נולד ב-26 בספטמבר 1945) הוא זמר ופזמונאי בריטי. פרי זכה לפרסום כסולן הראשי וכותב השירים הראשי של להקת הארט רוק "רוקסי מיוזיק", אשר הפיקה 10 סינגלים שהגיעו למצעד ה-Top10 הבריטי בשנים 1972–1982. פרי החל קריירת סולו ב-1973 בעודו חבר בלהקת רוקסי מיוזיק. הלהיטים הראשונים שלו כאמן סולו כללו את "A Hard Rain's a-Gonna Fall", "Let's Stick Together" ו-"This Is Tomorrow". הלהקה התפרקה לבסוף לאחר שב-1982 יצא לשווקים אלבומה "Avalon", אשר היה האלבום הנמכר ביותר של הלהקה. זאת בעקבות שפרי התמקד בקריירה הסולו שלו, והפיק מספר סינגלים נוספים כגון "Slave to Love" ו-"Don't Stop the Dance", והאלבום שהיה במהלך ב-1985 האלבום הנמכר ביותר בבריטניה - "Boys and Girls". בסך הכל, מכר פרי מעל 30 מיליון אלבומים ברחבי העולם, אם כוללים את מספר האלבומים שמכר כאמן סולו וכחבר בלהקת רוקסי מיוזיק. בנוסף לכך פרי הוא גם כותב שירים פורה, והוא הקליט גם מספר גרסאות כיסוי לשירים של אמנים אחרים, בהם גרסאות כיסוי לשיריו של בוב דילן. מדיה וקבצים בנושא בריאן פרי בוויקישיתוף אתר האינטרנט הרשמי של בריאן פרי (באנגלית) בריאן פרי, ברשת החברתית פייסבוק בריאן פרי, ברשת החברתית אקס (טוויטר) בריאן פרי, ברשת החברתית אינסטגרם בריאן פרי, סרטונים בערוץ היוטיוב בריאן פרי, במסד הנתונים הקולנועיים IMDb (באנגלית) בריאן פרי, באתר AllMovie (באנגלית) בריאן פרי, במסד הנתונים הקולנועיים KinoPoisk (ברוסית) בריאן פרי, באתר ספוטיפיי בריאן פרי, באתר סאונדקלאוד (באנגלית) בריאן פרי, באתר Last.fm (באנגלית) בריאן פרי, באתר AllMusic (באנגלית) בריאן פרי, באתר MusicBrainz (באנגלית) בריאן פרי, באתר דיזר בריאן פרי, באתר Discogs (באנגלית) בריאן פרי, באתר Songkick (באנגלית) בריאן פרי, באתר Genius בריאן פרי, באתר SecondHandSongs בריאן פרי, באתר בילבורד (באנגלית) בריאן פרי, באתר טיידל (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Me Siento Tan Sola

Me Siento Tan Sola (באנגלית: I Feel So Lonely; בעברית: אני מרגישה כה בודדה) הוא אלבום האולפן השלישי של הזמרת-יוצרת המקסיקנית גלוריה טרווי. האלבום יצא לאור ב-21 באוגוסט 1992, על ידי חברת התקליטים BMG אריולה. בדומה לשני האלבומים הקודמים של טרווי, גם זה הופק על ידי סרחיו אנדרדה. מתוך האלבום יצאו חמשת הסינגלים; "Zapatos Viejos",‏ "Con los Ojos Cerrados",‏ "Me Siento Tan Sola",‏ "Los Borregos", ו-"La Acera de Enfrente". האלבום הופק על ידי סרחיו אנדרדה שעבד עם טרווי עוד מצאת אלבום הבכורה שלה ...Qué Hago Aquí? בשנת 1989. כמו כן, יצא האלבום בפורמט של תקליט ויניל ותקליטור במטרה לעזור בקידום המסחרי שלו. בסך הכול, נמכר ברחבי העולם בלמעלה מ-5,500,000 מיליון עותקים מה שהופך אותו לאחד מהאלבומים הנמכרים בהיסטוריה. השיר "Me Siento Tan Sola", יצא כסינגל השלישי מתוך האלבום וכשיר הנושא ממנו. מידע על האלבום Me Siento Tan Sola באתר MusicBrainz האלבום Me Siento Tan Sola באתר Discogs האלבום Me Siento Tan Sola באתר Discogs Gloria Trevi - Me Siento Tan Sola, Discogs (באנגלית) Me Siento Tan Sola by Gloria Trevi (באנגלית אמריקאית), 1992-06-01, נבדק ב-2022-04-23 Gloria Trevi - Me Siento Tan Sola, Discogs (באנגלית) Gloria Trevi - Me Siento Tan Sola, Discogs (באנגלית) Me Siento Tan Sola - Gloria Trevi | Songs, Reviews, Credits | AllMusic (באנגלית), נבדק ב-2022-04-23
מנהרת כביש השטח האווירי (הית'רו)

מנהרת כביש השטח האווירי (באנגלית: Heathrow Airside Road Tunnel, בראשי תיבות ART) היא מנהרה הממוקמת בחלקו הדרום מערבי של נמל התעופה לונדון הית'רו. היא מקשרת מתחת לשטח הנמל בין טרמינלים 2 ו-3 שבמרכזו לבין טרמינל 5, הממוקם בקצהו המערבי. הנסיעה במנהרה מוגבלת לרכבי שירות מאושרים של נמל התעופה בלבד. המנהרה נחפרה במסגרת פרויקט הקמת טרמינל 5, לאחר שהתברר הצורך בדרך שירות שתחבר בין דרכי השירות במרכז הנמל לבין דרכי השירות באזור הטרמינל החדש. הבחירה לבנות מנהרה נועדה לאפשר נסיעה של רכבי שירות בין שני האתרים ללא עיכובים וללא הפרעה לתנועת המטוסים במסלולי ההסעה המשתרעים ביניהם. בניית המנהרה החלה בשנת 1999 והיא נפתחה לשימוש בחודש מרץ 2005. הבנייה הייתה מאתגרת במיוחד בשל מספר סיבות: המנהרה משתרעת בעומק מועט מתחת לפני השטח של הנמל תוואי המנהרה חולף שלושה מטר בלבד מעל מנהרת רכבת ההית'רו אקספרס המובילה אל טרמינל 4 בנמל הצורך לבנות את המנהרה מבלי לגרום כל הפרעה לפעילות השוטפת בנמל, שהוא מן העמוסים בעולם. שני קטעים באורך של 60 מטר כל אחד בשני קצות המנהרה נבנו בשיטת "חפור וכסה". יתרת המנהרה (1,300 מטר) נחפרה באמצעות מכונות קידוח תת-קרקעיות. במנהרות נבנתה מעטפת בטון מחוזקת בשל הקרבה לפני השטח ולרחבות החניה ומסלולי ההסעה שעליו ולמנהרת הרכבת שתחתיו. המנהרה נבנתה על ידי מספר קבלנים אזרחיים בפיקוחה של מפעילת הנמל, חברת Heathrow Airport Holdings. המנהרה, באורך של 1,420 מטר, משתרעת ממזרח למערב מעט מצפון למסלול הדרומי של הנמל. היא כוללת זוג מנהרות חד סטריות המופרדות על ידי קיר תמך. קוטר כל אחת מן המנהרות במרבית אורכן הוא 8.1 מטרים. כל אחת כוללת נתיב נסיעה יחיד ברוחב של שישה מטר. הוא רחב דיו כדי לאפשר לאוטובוסי שירות לנסוע במנהרות וכן כדי לאפשר לאוטובוס לעקוף אוטובוס אחר שיעמוד באחד מצדי הנתיב. פתחי מעבר לשעת חירום נקבעו בכותל שבין המנהרות במרחק של 100 עד 130 מטר זה מזה. הפורטל (פתח הכניסה) המזרחי של המנהרה ממוקם בתווך שבין טרמינלים 2 ו-3. הפורטל המערבי ממוקם מדרום מערב לטרמינל 5. כל אחד מהפורטלים כולל רמפת ירידה לתוך המנהרה. פורטל מזרחי: 51°28′10″N 0°27′18″W﻿ / ﻿51.46954°N 0.45507°W﻿ / 51.46954; -0.45507 פורטל מערבי: 51°28′06″N 0°29′26″W﻿ / ﻿51.46834°N 0.49059°W﻿ / 51.46834; -0.49059. מדיה וקבצים בנושא מנהרת כביש השטח האווירי בוויקישיתוף מסמך מכנס מדעי אודות המנהרה ובנייתה, 2003 (מפת נתיב המנהרה מופיעה בעמוד השני) דף מידע על פרויקט המנהרה מאתר חברת Mot MacDonald, באתר Internet Archive
La Vie en rose

"La Vie en rose" (בעברית: "החיים בוורוד") הוא מהשירים הנודעים ביותר של הזמרת הצרפתייה הפופולרית אדית פיאף. השיר נכתב בשנת 1945, על ידי פיאף עצמה (מילים) ולואי גוליילמי (אנ') (לחן), הפך פופולרי במהלך שנת 1946, ויצא כסינגל במהלך שנת 1947. השיר הפך פופולרי במיוחד בארצות הברית בשנת 1950, כאשר באותה העת נכנסו לא פחות משבע גרסאות כיסוי שונות שלו למצעד הבילבורד האמריקאי. גרסאות הכיסוי שנכנסו למצעד הבילבורד בוצעו על ידי טוני מרטין (אנ'), פול וסטון, בינג קרוסבי, ראלף פלאנגן, ויקטור יאנג ולואי ארמסטרונג. גרסת הכיסוי בביצוע הזמרת הג'מייקנית גרייס ג'ונס, אשר יצאה במהלך 1977 זכתה גם להצלחה רבה. השיר זכה לגרסאות כיסוי רבות על ידי אמנים בולטים רבים לאורך השנים. במהלך שנות החמישים הקליט הזמר שמשון בר-נוי גרסה עברית לשיר תחת השם "הנסיכה". בשנת 1990 ביצעה קורין אלאל גרסת כיסוי לשיר לפי תרגום של אהוד מנור, השיר נכלל באלבומה "שפת אימי". מידע על היצירה "La Vie en rose" באתר מיוזיק בריינז גרסאות נוספות ל"La Vie en rose" באתר SecondHandSongs "Edith Piaf". web.france.com. אורכב מ-המקור ב-2010-04-25. נבדק ב-2012-02-15. "A Bing Crosby Discography". BING magazine. International Club Crosby. נבדק ב-13 בספטמבר 2017. {{cite web}}: (עזרה) Whitburn, Joel (1986). Joel Whitburn's Pop Memories 1890-1954. Wisconsin, US: Record Research Inc. p. 537. ISBN 0-89820-083-0. "La Vie en rose Grace Jones". simplypopmusic.com. נבדק ב-2017-08-15.
Who's in a Family?

Who's in a Family? (בעברית: מי נמצא במשפחה?) הוא ספר ילדים של רוברט סקאץ' (Robert Skutch), שאיירה לאורה ניינחאס (Laura Nienhaus) ויצא לאור ב-1997. הספר מציג מגוון של משפחות לא מסורתיות, כולל בין-גזעיות, חד-הוריות ומשפחות להט"ביות. הספר מדגיש במכוון שאף על פי שכל המשפחות שונות זו מזו, ישנה תמיד נורמה בהסדרים משפחתיים שונים ומגוונים. הספר עמד במרכז מחלוקת במדינת מסצ'וסטס בארצות הברית, כאשר מספר הורים התנגדו לכך שילדיהם ייחשפו אליו בבית ספרם, בטענה כי הוא נועד לקדם "אג'נדה הומוסקסואלית". ההורים דוד וטוניה פרקר הגישו תביעה נגד בית הספר הציבורי שבלקסינגטון, מסצ'וסטס כדי שילדיהם יהיו פטורים מקריאת הספר בכיתה. בסופו של דבר, משפחת פרקר לא הצליחה בתביעתה, לאחר שבית המשפט לערעורים הראשון דחה לבסוף את התביעה, וציין כי ”עצם העובדה שילד נחשף לפעמים בבית הספר הציבורי למושג שפוגע באמונתו הדתית של ההורה, אינה מעכבת את ההורה מלהדריך את הילד אחרת”. בית המשפט העליון של ארצות הברית סירב לשמוע על המקרה הזה. Who's in a Family?, באתר OCLC (באנגלית) Who's in a Family? (Paperback) | Book Culture, www.bookculture.com Children's Bool Review: Who's in a Family?, www.publishersweekly.com Doiron, Ray; Asselin, Marlene (2005). Literacy, libraries and learning. Pembroke Publishers Limited. p. 51. ISBN 978-1-55138-196-1. Llana, Sara Miller (15 פבר' 2006). "New flash point in sex ed: gay issues". Christian Science Monitor. נבדק ב-25 באוגוסט 2010. {{cite news}}: (עזרה) Brayton, Ed (6 בפברואר 2008). "Parents' religious beliefs can't exempt students from school teaching materials, U.S. court says". Michigan Messenger. אורכב מ-המקור ב-2011-07-23. נבדק ב-25 באוגוסט 2010. {{cite news}}: (עזרה) Murphy, Ian (7 אוק' 2008). "Public school lawsuit runs out of federal appeals". Milford Daily News. נבדק ב-25 באוגוסט 2010. {{cite news}}: (עזרה) ערך זה הוא קצרמר בנושא ספרים ובנושא להט"ב. אתם מוזמנים לתרום לוויקיפדיה ולהרחיב אותו.
Elvis Presley (אלבום)

Elvis Presley הוא אלבום הבכורה של זמר הרוק אנד רול האמריקאי אלביס פרסלי. האלבום הופק על ידי חברת RCA Victor, ויצא לשווקים לראשונה במרץ 1956. האלבום הוקלט בין ה-10 בינואר 1956 עד 11 בינואר 1956 באולפני ההקלטה של חברת RCA Victor בנשוויל שבטנסי, וב-30 עד 31 בינואר באולפני ההקלטה של חברת RCA Victor בניו יורק. מספר הקלטות נוספות באלבום הוקלטו במקורן בפגישות ב-Sun Studio בממפיס שבטנסי ב-5 ביולי, ב-19 באוגוסט וב-10 בספטמבר 1954, וב-11 ביולי 1955. האלבום כיכב במשך עשרה שבועות בצמרת מצעד אלבומי הפופ המצליחים ביותר של בילבורד במהלך שנת 1956, והיה לאלבום הרוק אנד רול הראשון בהיסטוריה שהגיע לפסגת המצעד, ולאלבום הראשון בז'אנר זה שמכר מעל למיליון פריטים. בשנת 2003 דורג האלבום במקום ה-56 ברשימת 500 האלבומים הגדולים בכל הזמנים של המגזין רולינג סטון. האלבום היה לאלבום זהב ב-1 בנובמבר 1966, ולאלבום פלטינה ב-8 אוגוסט 2011. מידע על האלבום Elvis Presley באתר MusicBrainz מידע על האלבום Elvis Presley באתר AllMusic האלבום Elvis Presley באתר Discogs האלבום Elvis Presley באתר ספוטיפיי "Keith Flynn's Elvis Presley Pages". RIAA. 2013. נבדק ב-17 במאי 2013. {{cite web}}: (עזרה) "Music News – Rolling Stone". "Searchable datebase". RIAA. 2013. נבדק ב-17 במאי 2013. {{cite web}}: (עזרה) Note: Enter search for "Presley, Elvis" and go to pages 1 and 36
קוזבאס קמרובו (כדורעף)

מועדון הכדורעף קוזבאס קמרובו (ברוסית: «Кузбасс Кемерово») היא קבוצת כדורעף רוסית מהעיר קמרובו, אשר מתמודדת בליגת העל הרוסית בכדורעף משנת 2010. המועדון העפיל פעמיים לגמר הגביע הרוסי בכדורעף (2011, 2017) ולשלב חצי גמר גביע CEV (2018/2019) ופעם אחת זכה באליפות ליגת העל הרוסית בכדורעף (2019). המועדון הוקם באביב 2008 ביוזמת חברת ההחזקות "איגוד העסקים הסיבירי". היוזמה זכתה לתמיכת מושל מחוז קמרובו, אמאן טולייב, ופדרציית הכדורעף הרוסית. לנשיא המועדון מונה המשנה למושל המחוז ולנטין מזיקין. בשנת 2010 העפיל המועדון לליגת העל הרוסית בכדורעף ומאז התבסס כאחד ממועדוני הכדורעף הטובים במדינה. במאי 2019 זכה לראשונה בתולדותיו באליפות ליגת העל הרוסית בכדורעף, לאחר שגבר על זניט קאזאן בסדרת משחקי הגמר. בעונת 2019/2020 המועדון העפיל לשלב חצי גמר ליגת האלופות בכדורעף, במה שמהווה להישג שיא במפעלים האירופיים. באוקטובר 2020 העפילה לשלב חצי גמר הגביע הרוסי בכדורעף ובעונת 2021/2022 העפילה לשלב הפיינל פור בגביע CEV. אליפות רוסיה זכייה (1): 2019 הסופר קאפ הרוסי זכייה (1): 2019 מדיה וקבצים בנושא קוזבאס קמרובו בוויקישיתוף אתר האינטרנט הרשמי של קוזבאס קמרובו קוזבאס קמרובו, ברשת החברתית אינסטגרם «Кузбасс» впервые в истории стал чемпионом России
Lose Yourself

Lose Yourself הוא שיר של הראפר האמריקאי אמינם מפסקול הסרט בכיכובו 8 מייל משנת 2002. השיר נכתב על ידי אמינם, והופק על ידי אמינם יחד עם ג'ף באס ולואיס רסטו. השיר יצא לשווקים ב-28 באוקטובר 2002. הסינגל זכה להצלחה מסחרית, הגיע לצמרת מצעד הפזמונים ב-20 מדינות, כולל בריטניה ואוסטרליה. בארצות הברית הסינגל הגיע למקום הראשון במצעד בילבורד הוט 100, והיה לסינגל הראשון מבין חמישה סינגלים, שאמינם הוציא לאורך הקריירה שלו, שהגיעו למקום הראשון במצעד זה. בטקס פרסי אוסקר ה-75 שנערך בשנת 2003 זכה השיר בפרס אוסקר לשיר המקורי הטוב ביותר. בשנת 2004 זכה השיר גם בפרס גראמי בקטגוריות שיר הראפ הטוב ביותר של השנה, ובקטגוריית סולו הראפ הטוב ביותר של השנה. בשנת 2004 דורג הסינגל במקום ה-166 ברשימת 500 השירים הגדולים בכל הזמנים של המגזין רולינג סטון, שגם הכליל את השיר ברשימת 50 שירי היפ הופ הגדולים בכל הזמנים. Lose Yourself, במסד הנתונים הקולנועיים IMDb (באנגלית) מידע על היצירה "Lose Yourself" באתר מיוזיק בריינז מידע על הסינגל "Lose Yourself" באתר מיוזיק בריינז מידע על היצירה "Lose Yourself" באתר Discogs סרטון השיר "Lose Yourself" באתר יוטיוב The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)